ได้ยินชื่อเสียงร้านนี้มานานแต่ไม่เคยมีโอกาสได้มาซักที วันนี้นัดเพื่อนๆมากินร้านนี้โดยเฉพาะ

ร้านประจักษ์เป็ดย่างเป็นอีกหนึ่งร้านเก่าแก่ย่านบางรักซึ่งคนแถวนี้รู้จักดี และคุ้นเคยกับรสชาติความอร่อยของหลากหลายเมนูทั้งเป็ดย่าง หมูแดง หมูกรอบ เกี๊ยวหรือบะหมี่ต่างๆทั้งหน้าเป็ด หน้าหมูแดง ปู และอีกมากมาย

วันนี้ได้ลองเกี๊ยวปูเฉโปใส่เครื่องแน่นมาก รสชาติอร่อยดี น้ำราดก้อไม่เค็มมาก ข้าวหน้าเป็ดก้อมาแบบชิ้นหนาๆไม่มีแบบตบให้แบน เกี๊ยวแห้งเป็ด และยังมีหมูแดงกับหมูกรอบ

ราคาไม่แพงมากแถมมีเมนูให้เลือกเยอะจนลายตา ฝรั่งก้อเข้ามากินร้านนี้เยอะพอสมควร อารมณ์เหมือนนั่งกินอยู่ที่ฮ่องกงเลย.... 

ร้านประจักษ์เป็ดย่าง จะอยู่ตรงข้ามโรบินสันบางรัก ใกล้กับวัตสัน ถ้าจะจอดรถอาจจะต้องข้ามไปจอดฝั่งโรบินสันแล้วเดินข้ามมา

ร้านเปิดทุกวัน เวลา 0730 - 2030 